Ar Simpsons a zo ur familh amerikan a-skouer o chom en ur gêr anvet Springfield. Homer, an tad, a labour e kreizenn nukleel ar gêr, ur post ne glot ket gant e zibled. Dimezet eo gant Marge Simpson, kliched dispar ar wreg hag ar vamm a labour er gêr. Bez o deus asambles tri bugel, Bart, ur babouzeg a 10 vloaz, Liza, ur plach dreistdonezonet a 8 vloaz, ha Maggie, ur babig na gomz tost morse. Bez he deus ar familh Simpson ur chi anvet « Santas Little Helper » hag ur chazh anvet « Snowball » da lâret eo Boul-erch). Al loened-mañ a dalv kalz evit ar familh ha roloù pouezus o deus bet e abadennoù zo.  Daoust dan amzer a dremen evel da skouer ar vakañsoù, ar gouelioù deiz-ha-bloaz, ar festoù, marv pe ganedigezh, dimezioù pe torr-dimezioù tudennoù zo, ne gosha morse an tudennoù ha mirout a reont ar memes neuz eget e fin ar bloavezhioù  1980. Implij a ra ar rummad (tic)où ha leun a dudennoù en deus unan da nebeutañ, evel an « Dho », tro-lavar brudet-kenañ Homer, an « Dreist! » eus Charles Montgomery Burns pe choazh « HaHa » goapus Nelson Muntz. Bez ez eus er rummad kantvedoù a eil-dudennoù evel ar gelennerien, mignoned ar familh pe choazh un niver bras a dud vrudet hag anavezet forzh pegement hiziv an deiz. Tudennoù zo a chom e lechioù resis evel Moe, un tavarnour gwellañ karet gant Homer pe choazh Karl ha Lenny o labourat er greizenn nukleel gant Homer. Bep a dudenn er rummad a zo bet dibabet mat evit derchel ur rol a-ratozh e-barzh Springfield.